પટણાઃ બિહાર વિધાનસભાની ચૂંટણીના પ્રથમ તબક્કામાં આજે સવારે ૧૨ જિલ્લાની ૪૯ વિધાનસભા બેઠકો માટે મતદાન શરૂ થઈ ગયું છે. બિહારના ભાગલપુર, બાંકા, જમુઈ, મુંગેર, લખીસરાઈ, ખગડિયા, શેખપુરા, નવાદા, બેગુસરાઈ, સમ‌િસ્તપુર જિલ્લાની ૪૯ બેઠકોનું મતદાન જારી છે. સવારે ૧૨.૦૦ વાગ્યા સુધીમાં સરેરાશ ૩૨ ટકાથી વધુ મતદાન નોંધાયું છે. અત્રે ઉલ્લેખનીય છે કે ઘણી જગ્યાએ ઇવીએમ મશીન ખરાબ હોવાથી મતદાન શરૂ થઇ શક્યું ન હતું. જમુઇમાં મહાગઠબંધન અને એનડીએના સમર્થકો વચ્ચે હિંસક મારાઝૂડ થતાં ચાર લોકોને ઇજા પહોંચી હોવાના સમાચાર પ્રાપ્ત થયા છે.